b'\n_START_ARTICLE_\nVeier i Vestfold\n_START_PARAGRAPH_\nI Vestfold var det pr. 1. januar 2007 til sammen 2 669 km offentlige veier, noe som utgjorde 2,87\xc2\xa0% av Norges samlede veilengde p\xc3\xa5 92 946 km. Av dette var 682 km riksveier/europaveier, 680 km fylkesveier og 1 307 km kommunale veier.\n_START_SECTION_\nFylkets viktigste veier\n_START_PARAGRAPH_\nVestfold har \xc3\xa9n europavei. Europavei 18 g\xc3\xa5r fra Sande i nord til Larvik i s\xc3\xb8r/vest. Andre viktige riksveier i fylket er riksvei 19 fra T\xc3\xb8nsberg via Horten og ferge til Moss, fylkesvei 35 fra T\xc3\xb8nsberg til Hof, og fylkesvei 40 fra Larvik via Lardal til Hvittingfoss. Riksveiene rundt byene Larvik, Sandefjord og T\xc3\xb8nsberg har ogs\xc3\xa5 mye trafikk.\n_START_SECTION_\n\xc3\x98yforbindelser\n_START_PARAGRAPH_\nFylkets viktigste \xc3\xb8yforbindelse er fylkesvei 308 til N\xc3\xb8tter\xc3\xb8y og Tj\xc3\xb8me. Den forbindelsen er til gjengjeld viktig for de to kommunene. Kanalbrua knytter N\xc3\xb8tter\xc3\xb8y til fastlandet i T\xc3\xb8nsberg, mens Vrengen bru knytter sammen Tj\xc3\xb8me og N\xc3\xb8tter\xc3\xb8y over sundet Vrengen.\n_START_SECTION_\nFjelloverganger\n_START_PARAGRAPH_\nVestfold er et lavlandsfylke, men fylkesvei 32 p\xc3\xa5 grensen mellom Lardal og Siljan i Telemark n\xc3\xa5r opp i ca. 300 moh.'